แนวโน้ม SET ไซด์เวย์ กังวลวิกฤตแบงก์ “สหรัฐ-ยุโรป” จับตานายกยุบสภา
แนวโน้ม SET เช้านี้แกว่งผันผวน นักลงทุนกังวลวิกฤตภาคธนาคารในสหรัฐและยุโรป หลัง SVB ล้มละลาย ให้ราคาน้ำมันปรับตัวลงทำจุดต่ำสุดในรอบ 15 เดือน ส่วนวันนี้ลุ้นนายกรัฐมนตรีประกาศยุบสภา คาดส่งผลดีต่อตลาดหุ้น ให้แนวรับไว้ที่ 1,550-1,555 จุด และแนวต้าน 1,575 จุด
แนวโน้ม SET เช้านี้แกว่งผันผวน นักลงทุนกังวลวิกฤตภาคธนาคารในสหรัฐและยุโรป หลัง SVB ล้มละลาย ให้ราคาน้ำมันปรับตัวลงทำจุดต่ำสุดในรอบ 15 เดือน ส่วนวันนี้ลุ้นนายกรัฐมนตรีประกาศยุบสภา คาดส่งผลดีต่อตลาดหุ้น ให้แนวรับไว้ที่ 1,550-1,555 จุด และแนวต้าน 1,575 จุด
20 มี.ค. 2566

นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้แกว่งผันผวน แต่ยังแข็งแกร่งกว่าตลาดหุ้นอื่นในภูมิภาคเอเชีย โดยนักลงทุนยังคงกังวลต่อวิกฤตภาคธนาคารในสหรัฐและยุโรป หลัง SVB Financial Group ซึ่งเป็นบริษัทแม่ของ ซิลิคอน วัลเลย์ แบงก์ (Silicon Valley Bank) หรือ SVB ได้ประกาศล้มละลาย ไปเมื่อวันศุกร์ที่ผ่านมา ส่งผลทำให้ราคาน้ำมันดิบร่วงทำจุดต่ำสุดในรอบ 15 เดือน จากมีความกังวลต่อภาวะเศรษฐกิจถดถอย
ขณะที่ ธนาคารเครดิต สวิส (Credit Suisse) ในยุโรป ที่ก่อนหน้านี้เผชิญวิกฤตทางการเงิน จนเสี่ยงล้มละลาย
โดยล่าสุดธนาคารยูบีเอส (UBS) ธนาคารที่ใหญ่ที่สุดของสวิตเซอร์แลนด์ ได้บรรลุข้อตกลงเข้าซื้อกิจการแล้ว ด้วยมูลค่า 3 พันล้านฟรังก์สวิส
อย่างไรก็ตามวันนี้รอลุ้นนายกรัฐมนตรีประกาศยุบสภา เพื่อเข้าสู่กระบวนการเลือกตั้งในเดือนพ.ค.66 ซึ่งน่าจะเป็นปัจจัยหนุนต่อตลาดหุ้นได้ในวันนี้ ให้แนวรับไว้ที่ 1,550-1,555 จุด และแนวต้าน 1,575 จุด